Oficiālais Vēstnesis L 087 , 31/03/1999 Lpp. 0013 - 0014



Komisijas Lēmums (1999. gada 17. marts), ar ko groza Padomes Lēmumu 79/542/EEK un Lēmumus 92/160/EEK un 93/197/EEK attiecībā uz veselības nosacījumiem reģistrētu zirgu ievedumiem Kopienā no Kirgizstānas (izziņots ar dokumentu Nr. C(1999) 609) (dokuments attiecas uz EEZ) (1999/236/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem, kas reglamentē zirgu pārvadāšanu un ievešanu no trešām valstīm [1], kurā jaunākie grozījumi izdarīti ar Austrijas, Somijas un Zviedrijas Pievienošanās, aktu un jo īpaši tās 12., 13., 15., 16. pantu un 19. panta ii) apakšpunktu, (1) tā kā ar Padomes Lēmumu 79/542/EEK, kurā jaunākie grozījumi izdarīti ar Lēmumu 1999/227/EK [2], ir izveidots to trešo valstu saraksts, no kurām dalībvalstis atļauj liellopu, cūku, zirgu dzimtas dzīvnieku, aitu un kazu, svaigas gaļas un gaļas produktu ievedumus; (2) tā kā ar Lēmumu 92/160/EEK [3], kurā jaunākie grozījumi izdarīti ar Lēmumu 1999/228/EK [4], Komisija ir noteikusi dažu trešo valstu reģionalizāciju zirgu dzimtas dzīvnieku ievedumu vajadzībām; (3) tā kā veterinārsanitārie nosacījumi un veterinārā sertifikācija reģistrētu zirgu ievedumiem pēc pagaidu izvešanas ir noteikta Komisijas Lēmumā 93/197/EEK [5], kurā jaunākie grozījumi izdarīti ar Lēmumu 1999/227/EK; (4) tā kā Komisijas veiktās veterinārās pārbaudes laikā noskaidrots, ka zirgu dzimtas dzīvnieku veselības stāvoklis Kirgizstānā ir pietiekoši stingrā veterināro dienestu uzraudzībā; (5) tā kā Kirgizstānas veterinārās iestādes ir rakstiski apņēmušās 24 stundu laikā, izmantojot faksu, telegrammu vai teleksu, ziņot Komisijai un dalībvalstīm par to, ka konstatēta saslimšana ar kādu no Direktīvas 90/426/EEK A pielikumā minētajām zirgu infekcijas vai lipīgajām slimībām, kuras ir obligāti valstī jāreģistrē, kā arī savlaicīgi ziņot par izmaiņām zirgu vakcinācijas vai ievešanas politikā; (6) tā kā Kirgizstānā tiek veiktas zirgu ikgadējās pārbaudes, lai konstatētu saslimšanu ar ļaunajiem zirgu ienāšiem un pēdējo sešu mēnešu laikā nav konstatēta neviena saslimšana; tā kā Āfrikas zirgu mēris, Venecuēlas zirgu encefalomielīts un vezikulārais stomatīts Kirgizstānā nekad nav reģistrēts; (7) tā kā apsekošana zirgu vīrusarterīta konstatēšanai ir tikai uzsākta un valsts stāvoklis attiecībā uz šo slimību nav vēl skaidri noteikts; tā kā tādēļ nekastrēti vīriešu dzimuma zirgi, kuri ir vecāki par 180 dienām un kurus paredzēts ievest Kopienā, ir laboratoriski jāizmeklē šīs slimības noteikšanai; (8) tā kā ir saņemti ziņojumi par to, ka dažās Kirgizstānas daļās konstatēti saslimšanas gadījumi ar ļaunajiem zirgu ienāšiem, tā kā Isikulas reģions tomēr ir brīvs no ļaunajiem zirgu ienāšiem vismaz pēdējos sešus mēnešus un ir saņemtas oficiālas garantijas tam, ka zirgu dzimtas dzīvnieku pārvadāšana uz šo reģionu no pārējām valsts daļām notiek valsts pilnvarota veterinārārsta uzraudzībā; (9) tā kā zirgu dzimtas dzīvnieku veselības stāvokļa dēļ dažās Kirgizstānas daļās ir lietderīgi reģionalizēt attiecīgo valsti, lai atļautu reģistrētu zirgu ievedumus Kopienā no Kirgizstānas daļām, kuras ir brīvas no slimības; (10) tā kā veterinārsanitārie nosacījumi un veterinārā sertifikācija jāpieņem saskaņā ar dzīvnieku veselības stāvokli attiecīgajā trešā valstī; tā kā tas attiecas tikai uz reģistrētiem zirgiem; (11) tā kā attiecīgi jāgroza Lēmums 79/542/EEK un Lēmumi 92/160/EEK un 93/197/EEK; (12) tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmuma 79/542/EEK pielikuma II daļā, īpašā ailē reģistrētiem zirgiem, saskaņā ar valsts ISO koda alfabētisko secību, ievieto sekojošu rindu: "KG | Kirgizstāna | X | (1)" | 2. pants Lēmuma 92/160/EEK pielikumā izdara šādus grozījumus. 1. Papildina ar šādiem vārdiem: "Kirgizstāna(4) Isikulas reģions." 2. Pievieno šādu zemsvītras piezīmi: "(4) Ir atļauti tikai reģistrētu zirgu pastāvīgi ievedumi Kopienā." 3. pants Komisijas Lēmumu 93/197/EEK groza šādi. 1. Lēmuma I pielikuma B grupas trešo valstu sarakstam valstu ISO koda alfabētiskā secībā pievieno "Kirgizstāna (1) (2) (KG)". 2. Lēmuma II pielikuma B grupas veterinārās apliecības nosaukumu aizstāj ar šādu: "B — VETERINĀRĀ APLIECĪBA reģistrētu zirgu ievedumiem Kopienā no Kirgizstānas (1) un reģistrētu zirgu dzimtas dzīvnieku un nobarošanai un pavairošanai paredzētu zirgu dzimtas dzīvnieku ievedumiem Kopienā no Austrālijas, Bosnijas-Hercegovinas, Bulgārijas, Baltkrievijas, Kipras, Čehijas Republikas, Igaunijas, Horvātijas, Ungārijas, Lietuvas, Latvijas, bijušās Dienvidslāvijas Republikas Maķedonijas, Jaunzēlandes, Polijas, Rumānijas, Krievijas (1), Slovākijas Republikas, Slovēnijas, Ukrainas, Dienvidslāvijas Federatīvās Republikas". 4. pants Šis lēmums ir adresēts dalībvalstīm. Briselē, 1999. gada 17. martā Komisijas vārdā — Komisijas loceklis Franz Fischler [1] OV L 224, 18.8.1990., 42. lpp. [2] OV L 146, 14.6.1979., 15. lpp. [3] OV L 83, 27.3.1999., 77. lpp. [4] OV L 71, 18.3.1992., 27. lpp. [5] OV L 86, 6.4.1993., 16. lpp. --------------------------------------------------